DE CORNEILLE DE SCHEPPER. 125 



cune différence entre luy et moy : il faict faire pour moy les mesmes ac- 

 coustremenls qu'il faict faire pour sa personne; il ne veult que je des- 

 pense aulcune chose en édifiant, car il édifie pour moi. El quant à la ville 

 de Coron, c'est un chasteau, dict-il, dont nous avons plusieurs meilleurs 

 semblables : nous faisons peu d'estime d'icelluy, et aymons mieux de le 

 ravoir par force que par toute aultre voye, pour ce que quand il nous 

 plaira il sera en nous de le réduire en cendres; et cecy nous aura rendu 

 plus advisez, parce que nous ne sortirons désormais de ceste province, 

 que préallablement nous n'ayons muny les frontières de bonnes garni- 

 sons. Et sur ce avons beu de rechef de l'eaue doulce avec les cérémonies 

 comme dessus. Mais quant à la restitution du royaulme d'Hongrie : mon- 

 seigneur, dict-il, l'a donné au roy Jehan, duquel partant il ne le peult reti- 

 rer; toutesfois nous adviserons sur ce et aullres choses semblables. Quant 

 à l'isle d'Argel (il dit) qu'il sçavoit bien où elle gisoit, à sçavoir guerres 

 loiug des Espaignes, et que Heyradmus ou Barbarossa estoit illecq Sanch- 

 zache. Touchant les terres et douarie de la royne Marie, qu'ilz en parle- 

 roient plus après, laquelle, dict-il , si elle eust attendu une heure davantaige 

 eust tombé entre mes mains; auquel évent elle fut esté traictée de mon 

 seigneur avec tout honneur et respect, et l'eust traictée comme sa sœur, 

 pour ce que mon seigneur a grande compassion sur les femmes ; mesmes 

 sy le roy Louys, encoires que notre ennemy, eust venu entre noz mains, 

 nous l'eussions bien traicté et honoré, car c'est le vray naturel de bons 

 princes de pardonner aux vaincus. Mais que durant la fureur de la guerre 

 chascun faict ce qui est en luy, que nous faisions bien de traicter avec 

 luy en toute douceur, et qu'il y avoit grande différence entre la parolle 

 courtoisement et l'aultre durement prononcée; pour ce qu'il avoit veu et 

 cogneu plusieurs ambassadeurs, lesquelz avoient exploicté leur charge 

 tant superbement qu'ilz n'avoient rien obtenu de ce qu'ilz demandoyent, 

 mais que nous procédions d'une bonne manière; qu'il louoit grandement 

 le seigneur Hiérosme illecq présent de ce qu'il s'avoit modestement porté 

 et civilement, et que par telles voyes on gagnoit et appaisoit les couraiges 

 félons et haultains; qu'il voiroit tout ce que luy avions apporté, et que sur 

 tout il adviseroit. Cependant que ferions bien de traicter des affaires con- 



